*Sarunu procedūras ar publikāciju*

*„Mašīnista modrības kontroles telemehāniskās sistēmas un tās komponenšu piegāde 2TE116 sērijas lokomotīvēm*

*SIA „LDZ CARGO” vajadzībām” nolikums*

*(apstiprināts ar iepirkuma komisijas 2021. gada 24.maija 1. sēdes protokolu)*

SARUNU PROCEDŪRAS AR PUBLIKĀCIJU

**„MAŠĪNISTA MODRĪBAS KONTROLES TELEMEHĀNISKĀS SISTĒMAS**

**UN TĀS KOMPONENŠU PIEGĀDE**

**2TE116 SĒRIJAS LOKOMOTĪVĒM**

**SIA „LDZ CARGO” VAJADZĪBĀM”**

NOLIKUMS

Rīga, 2021

1. **VISPĀRĪGĀ INFORMĀCIJA**
   1. **Sarunu procedūras nolikumā ir lietoti šādi termini:**
      1. sarunu procedūra (turpmāk var tikt saukta arī kā “iepirkums”) – VAS “Latvijas dzelzceļš” sarunu procedūra ar publikāciju „Mašīnista modrības kontroles telemehāniskās sistēmas un tās komponenšu piegāde 2TE116 sērijas lokomotīvēm SIA „LDZ CARGO” vajadzībām”;
      2. komisija – VAS “Latvijas dzelzceļš” izveidota iepirkuma komisija, kas saskaņā ar “Latvijas dzelzceļš” koncerna iekšējos normatīvajos aktos noteikto kārtību pilnvarota organizēt sarunu procedūru;
      3. nolikums (turpmāk var tik saukts arī kā “sarunu procedūras nolikums”) – sarunu procedūras nolikums ar pielikumiem un jebkuri sarunu procedūras nolikuma precizējumi, skaidrojumi, izmaiņas vai grozījumi, kas var rasties iepirkuma procedūras gaitā;
      4. pasūtītājs – VAS “Latvijas dzelzceļš”, kas saskaņā ar “Latvijas dzelzceļš” koncerna iekšējos normatīvajos aktos noteikto kārtību organizē sarunu procedūru SIA “LDZ CARGO” vajadzībām;
      5. pircējs (turpmāk var tikt saukts arī kā “maksātājs” un “līguma slēdzējs”) – SIA “LDZ CARGO”;
      6. pretendents – piegādātājs, kas ir iesniedzis piedāvājumu sarunu procedūrai;
      7. kredītiestāde (turpmāk saukta arī kā “nodrošinājuma devējs”) – Eiropas Savienības vai Eiropas Ekonomikas zonas dalībvalstī reģistrēta kredītiestāde, tās filiāle vai ārvalsts kredītiestādes filiāle;
      8. prece (turpmāk var tikt saukta arī kā “sarunu procedūras priekšmets”) – mašīnista modrības kontroles telemehāniskās sistēmas un tās komponenšu piegāde 2TE116 sērijas lokomotīvēm SIA „LDZ CARGO” vajadzībām saskaņā ar nolikuma ar pielikumiem prasībām.
   2. **Rekvizīti:**
      1. **pasūtītājs:** VAS “Latvijas dzelzceļš”, vienotais reģistrācijas Nr.40003032065, juridiskā adrese: Gogoļa iela 3, Rīga, LV-1547, Latvija;
      2. **pircējs:** SIA “LDZ CARGO”, vienotais reģistrācijas Nr. 40003788421, PVN reģistrācijas Nr. LV40003788421, juridiskā adrese: Dzirnavu iela 147 k-1, Rīga, LV-1050, Latvija;
      3. **saņēmējs:** SIA “LDZ CARGO” struktūrvienība: Tehniskais departaments, Lokomotīvju ekspluatācijas daļas Daugavpils lokomotīvju ekspluatācijas nodaļa - 2.Preču iela 30, Daugavpils, LV-5403, Latvija.

Iepirkuma līgums tiks slēgts starp sarunu procedūras uzvarētāju un pircēju.

* 1. **Pasūtītāja kontaktpersona** organizatoriska rakstura jautājumos un jautājumos par nolikumu: komisijas sekretāre – VAS “Latvijas dzelzceļš” Iepirkumu biroja galvenā iepirkumu speciāliste Liene Popova, tālruņa numurs: +371 28377135, e-pasta adrese: liene.popova@ldz.lv.
  2. **Piedāvājuma iesniegšana un atvēršana:**
     1. piedāvājumu sarunu procedūrai **iesniedz līdz** **2021. gada 10.jūnijam, plkst. 9.30,** Latvijā, Rīgā, Gogoļa ielā 3, 1. stāvā, 130. telpā **(VAS “Latvijas dzelzceļš” Kancelejā)**. Piedāvājumu iesniedz personīgi, ar kurjera starpniecību vai ierakstītā vēstulē;
     2. piedāvājumu sarunu procedūrai **atver 2021. gada 10.jūnijā, plkst. 10.00**, Latvijā, Rīgā, Gogoļa ielā 3, (VAS “Latvijas dzelzceļš” Iepirkumu birojā);
     3. piedāvājumu, kas iesniegts komisijai pēc 1.4.1. punktā noteiktā termiņa, pasūtītājs nosūta atpakaļ pretendentam bez izskatīšanas;
     4. sarunu procedūrā nav atļauts iesniegt piedāvājuma variantus;
     5. pretendents var grozīt vai atsaukt savu piedāvājumu, iesniedzot komisijai par to rakstisku paziņojumu līdz 1.4.1. punktā noteiktajam termiņam. Šādā gadījumā pretendents uz aploksnes norāda “Piedāvājuma grozījums” vai “Piedāvājuma atsaukums”. Iestājoties šādiem apstākļiem, Komisija izskata un vērtē vienīgi aktuālo (jauno) piedāvājumu;
     6. ja komisija saņem pretendenta piedāvājuma atsaukumu vai grozījumu, to atver pirms piedāvājuma;
     7. piedāvājumu atvēršana nav atklāta[[1]](#footnote-1);
     8. atvēršanas sēdes dalībniekiem un pretendentam, kas vēlas iesniegt piedāvājumu, jāpieņem zināšanai, ka ēkā ir noteikts caurlaižu režīms, tāpēc līdzi obligāti jāņem personu apliecinošs dokuments un jāparedz papildus laiks caurlaides noformēšanai;
     9. komisija piedāvājumus atver to iesniegšanas secībā, nolasot pretendenta nosaukumu, piedāvāto cenu, kā arī paziņojot, vai ir iesniegts piedāvājuma nodrošinājums.
  3. **Piedāvājuma derīguma termiņš:** 100 dienas no piedāvājuma atvēršanas dienas.
  4. **Piedāvājuma nodrošinājums:**
     1. kopā ar piedāvājumu jāiesniedz piedāvājuma nodrošinājums par piedāvājuma nodrošinājuma summu 1% apmērāno pretendenta piedāvājuma summas (EUR bez PVN);
     2. piedāvājuma nodrošinājums jāiesniedz kredītiestādes izsniegtas garantijas veidā *(skat. arī formu sarunu procedūras nolikuma 3. pielikumā*) vai kā pretendenta naudas summas iemaksa pircēja bankas kontā: SIA “LDZ CARGO” LV08RIKO0000082999854, AS Luminor Bank Latvijas filiālē, SWIFT kods: RIKOLV2X, maksājuma mērķī norādot: “*Piedāvājuma nodrošinājums SPap „Mašīnista modrības kontroles telemehāniskās sistēmas un tās komponenšu piegāde 2TE116 sērijas lokomotīvēm SIA „LDZ CARGO” vajadzībām”, saskaņā ar nolikuma prasībām*”. Piedāvājuma nodrošinājuma iemaksai jābūt iemaksātai (redzamai pircēja bankas kontā) līdz piedāvājuma iesniegšanas brīdim. Ja piedāvājuma nodrošinājums tiek veikts kā pretendenta naudas summas iemaksa pircēja bankas kontā, pretendentam iesniedzot piedāvājumu, jāpievieno maksājuma uzdevums. Valūta, kādā nodrošinājuma devējs izmaksā pircējam piedāvājuma nodrošinājumu, vai pretendents veic piedāvājuma nodrošinājuma summas iemaksu, ir EUR;
     3. piedāvājuma nodrošinājumam jāgarantē, ka nodrošinājuma devējs izmaksā pircējam (pēc pircēja pirmā rakstiskā pieprasījuma, neprasot papildus pamatojumu savai prasībai) piedāvājuma nodrošinājuma summu, vai pircējs ietur sev par labu iemaksāto piedāvājuma nodrošinājuma summu, ja:
        1. pretendents atsauc savu piedāvājumu, kamēr ir spēkā piedāvājuma nodrošinājums;
        2. pretendents, kura piedāvājums izraudzīts saskaņā ar piedāvājuma izvēles kritēriju, pasūtītāja noteiktajā termiņā nav iesniedzis pircējam nolikumā un iepirkuma līgumā paredzēto līguma nodrošinājumu;
        3. pretendents, kura piedāvājums izraudzīts saskaņā ar piedāvājumu izvēles kritēriju, neparaksta iepirkuma līgumu pircēja noteiktajā termiņā;
     4. piedāvājuma nodrošinājumu iesniedz ar derīguma termiņu, kas nevar būt īsāks par piedāvājuma derīguma termiņu (sk. nolikuma 1.5. punktu) un tas ir spēkā īsākajā no šādiem termiņiem:
        1. nolikuma 1.5. punktā minētā piedāvājuma derīguma termiņā, kas noteikts, skaitot no piedāvājumu atvēršanas dienas, vai jebkurā piedāvājuma derīguma termiņa pagarinājumā, kuru pasūtītājam (pircējam) rakstveidā paziņojis pretendents un piedāvājuma nodrošinājuma devējs;
        2. līdz iepirkuma līguma noslēgšanai un līguma nodrošinājuma iesniegšanai;
     5. piedāvājuma nodrošinājums zaudē savu spēku dienā, kad izraudzītais pretendents iesniedz līguma nodrošinājumu;
     6. pircējs pretendentam, kam nav piešķirtas līguma slēgšanas tiesības, piedāvājuma nodrošinājumu izsniedz atpakaļ vai atmaksā iemaksāto naudas summu 5 (piecu) darba dienu laikā pēc tā 1.6.4. punktā noteiktā spēkā esamības termiņa beigām.
  5. **Piedāvājuma noformēšana:**
     1. piedāvājumu iesniedz slēgtā (aizlīmētā) iepakojumā (aploksnē), kurā ievieto piedāvājuma oriģināla un kopijas eksemplāru, uz tā norāda:

“Piedāvājums sarunu procedūrai ar publikāciju „Mašīnista modrības kontroles telemehāniskās sistēmas un tās komponenšu piegāde 2TE116 sērijas lokomotīvēm SIA „LDZ CARGO” vajadzībām”. Neatvērt līdz 2021. gada 10.jūnijam, plkst. 10.00”

un adresē: VAS “Latvijas dzelzceļš” Iepirkumu birojam, Gogoļa ielā 3, Rīgā, Latvijā, LV-1547.

Uz piedāvājuma iepakojuma (aploksnes) norāda arī pretendenta nosaukumu, adresi un tālruņa numuru;

* + 1. sarunu procedūrā iesniedz 1 piedāvājuma oriģinālu un 1 kopiju. Uz piedāvājuma oriģināla titullapas norāda “ORIĢINĀLS”, uz piedāvājuma kopijas titullapas - “KOPIJA”. Ja starp sējumiem iesniegtajiem piedāvājumiem tiks konstatētas pretrunas, vērā tiks ņemts piedāvājuma oriģināls papīra formātā. **Piedāvājums jāiesniedz arī elektroniskā formā -** pēc piedāvājumu iesniegšanas termiņa beigām 1 darba dienas laikā, nosūtot to uz 1.3.punktā norādīto e-pasta adresi. Ja starp sējumiem t.sk. papīra un elektroniskā formātā iesniegtajiem piedāvājumiem tiks konstatētas pretrunas, vērā tiks ņemts piedāvājuma oriģināls papīra formātā;
    2. piedāvājumu iesniedz cauršūtu vai caurauklotu rakstveidā latviešu valodā vai citā valodā, pievienojot tulkojumu latviešu valodā. Par dokumentu tulkojuma atbilstību oriģinālam atbild pretendents. Piedāvājuma nodrošinājuma atsevišķos iesniegšanas noteikumus skat. nolikuma 1.7.4. p. ;
    3. piedāvājuma nodrošinājumu iesniedz kā atsevišķu dokumentu vienlaikus ar piedāvājumu (necauršūtu/necaurauklotu kopā ar piedāvājumu, kā arī ievērojot nolikuma 1.6.2. punkta papildus prasības, ja piedāvājuma nodrošinājumu iesniedz kā iemaksu pircēja bankas kontā).
    4. piedāvājuma un tam pievienoto dokumentu izstrādāšanā un noformēšanā ievēro Ministru kabineta 2018. gada 4. septembra noteikumu Nr. 558 “Dokumentu izstrādāšanas un noformēšanas kārtība” prasības (attiecībā uz dokumentu parakstīšanu, atvasinājumu apliecināšanu u.tml.).

Ārvalsts ieinteresētais piegādātājs piedāvājuma noformēšanā ievēro tā reģistrācijas valsts normatīvos aktus, kas reglamentē dokumentu vispārīgās noformēšanas prasības, kas vistuvāk atbilst Latvijas Republikas attiecīgajam normatīvajam dokumentam;

* + 1. Saskaņā ar Tehnisko specifikāciju pretendents noformē finanšu piedāvājumu (nolikuma 1. pielikuma sadaļa “Finanšu piedāvājums”);
    2. finanšu piedāvājumā (nolikuma 1. pielikuma sadaļa “Finanšu piedāvājums”) cenu norāda EUR, bez pievienotās vērtības nodokļa (PVN). Norādot cenu un summu, skaitļi tiek noapaļoti līdz diviem cipariem aiz komata;
    3. piedāvājuma cenā (finanšu piedāvājumā) jābūt iekļautām pilnīgi visām pretendenta izmaksām, kas saistītas ar preces izgatavošanu, piegādi, t.sk. izmaksas par preces ražotāja atļaujas saņemšanu pircēja pārstāvjiem (nodrošina pārdevējs) uzstādīšanai un apkopei, transportēšanas, pārkraušanas, izkraušanas, personāla un administratīvās izmaksas, dabas resursu un muitas nodokļi, kurus pārdevējs apņemas nomaksāt un arī citas iespējamās izmaksas, saskaņā ar Latvijas Republikas normatīvajiem aktiem un tml. Piedāvājuma cenā (finanšu piedāvājumā) neiekļautās izmaksas līguma izpildes laikā netiks kompensētas. Piedāvātajai cenai līguma izpildes laikā jābūt nemainīgai: arī valūtas kursa, cenu inflācijas un citu preču un pakalpojumu izmaksas ietekmējošu faktoru izmaiņu gadījumos;
    4. informāciju, kas ir komercnoslēpums atbilstoši Komerclikuma 19. pantam vai kas uzskatāma par konfidenciālu informāciju, pretendents norāda savā piedāvājumā. Komercnoslēpums vai konfidenciāla informācija nevar būt informācija, kas Sabiedrisko pakalpojumu iepirkumu likumā ir noteikta par vispārpieejamu informāciju.
  1. **Piedāvājumā iekļaujamā informācija un dokumenti:**
     1. pieteikums dalībai sarunu procedūrā ar Finanšu piedāvājumu (noformēts atbilstoši nolikuma 1. pielikumā pievienotajai veidlapas formai).
     2. piedāvājuma specifikācija (tehniskais piedāvājums, noformēts atbilstoši nolikuma 2.pielikumā pievienotajai formai: 2. tabula);
     3. piedāvājuma nodrošinājums (skat. arī nolikuma 1.6. un 1.7.4. punkta noteikumus un 3. pielikumu);
     4. *par katru piedāvāto sarunu procedūras priekšmeta pozīciju (attiecīgi Tehniskās specifikācijas 1.1.1., 1.1.2., 1.1.3., 1.1.4.p.)* ražotāja vai autorizēta vairumtirgotāja izsniegts dokuments[[2]](#footnote-2) - licences, līgumi (kopijas), ražotājavai autorizēta vairumtirgotāja apliecinājums (garantijas vēstule), kas apliecina konkrētā iepirkuma ietvaros pretendenta tiesības piegādātsarunu procedūras priekšmetā minēto preci. *Ja pretendents iesniedz autorizēta vairumtirgotāja izsniegtu dokumentu,* tad jāiesniedz arī vairumtirgotājam izsniegta ražotāja dokumenta kopija par tā pārstāvniecības tiesībām;
     5. *par katru piedāvāto sarunu procedūras priekšmeta pozīciju (attiecīgi - Tehniskās specifikācijas 1**.1.1., 1.1.2., 1.1.3., 1.1.4.p.)*ražotāja atbilstības sertifikāta kopija, kas apliecina produkcijas atbilstību Tehniskajā specifikācijā (nolikuma 2.pielikums) norādītajam;
     6. *par katru piedāvāto sarunu procedūras priekšmeta pozīciju (attiecīgi - Tehniskās* specifikācijas *1.1., 1.1.2., 1.1.3., 1.1.4.p.*) -ražotāja preces pase vai kvalitātes sertifikāta kopija, kas apliecina produkcijas atbilstību Tehniskajai specifikācijai (nolikuma 2. pielikums);

Ja piedāvātā *prece neatbilst norādītajiem standartiem*, pretendentam jāiesniedz ražotāja tehniskā dokumentācija un/vai kompetentas institūcijas izsniegts apliecinājums par pārbaudes rezultātiem, kas pierāda, ka piedāvātā prece ir ekvivalenta tehniskajā specifikācijā norādītajai;

* + 1. informācija (atbilstoši nolikuma 3.2.5. punktam, aizpildīta nolikuma 2.pielikuma 3.tabula) par pretendenta pēdējo 3 darbības gadu laikā (vai atbilstoši saimnieciskās darbības periodam, ja pretendents darbojas īsāku laika periodu nekā 3 gadi) sekmīgi (kvalitatīvi un noteiktajā termiņā) izpildītu vismaz 1 līdzvērtīgu piegādi pēc satura un apjoma;
    2. informācija (atbilstoši nolikuma 3.2.6. punktam, aizpildīta nolikuma 2.pielikuma 4.tabula) no ikgadējā Valsts ieņēmumu dienestam iesniegtā peļņas vai zaudējumu pārskata par pretendenta finanšu apgrozījumu par pēdējiem 3 finanšu atskaites gadiem vai atbilstoši saimnieciskās darbības periodam, ja pretendents darbojas īsāku laika periodu nekā 3 gadi.

*Ārvalsts pretendentam* jāiesniedz informācija no atbilstoši tā reģistrācijas valsts praksei pārbaudīta un apstiprināta gada finanšu pārskata;

* + 1. **ārvalsts pretendentam**[[3]](#footnote-3):
       1. ārvalsts kompetentas institūcijas izdota izziņa, kas apliecina, ka pretendentam nav pasludināts maksātnespējas process, apturēta pretendenta saimnieciskā darbība vai pretendents tiek likvidēts;
       2. ārvalsts kompetentas institūcijas izdota izziņa, kas apliecina, ka pretendentam, ja tas ir reģistrēts ārvalstī vai ārvalstī ir tā pastāvīgā dzīvesvieta, attiecīgajā ārvalstī nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*;
       3. komersanta reģistrācijas apliecības kopija;
       4. kompetentas institūcijas izdots dokuments par pretendenta pārstāvības tiesībām, kā arī dokumentu, kas apliecina sarunu procedūras piedāvājumu parakstījušās personas tiesības pārstāvēt pretendentu, ja piedāvājumu neparaksta pretendenta likumiskais pārstāvis;
       5. *(nolikuma 4.2.6. punkta izpildei) -* ārvalsts kompetentas institūcijas izdota izziņa, kurā norādītas pārbaudei nepieciešamās ziņas (personas vārds, uzvārds, personas kods / uzņēmuma reģistrācijas numurs) par ārvalstī reģistrētu pretendentu (tai skaitā, tā valdes locekli un padomes locekli, patieso labuma guvēju (vai ziņas par to, ka patieso labuma guvēju noskaidrot nav iespējams), pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli vai personālsabiedrības biedru) Starptautisko un Latvijas Republikas nacionālo sankciju likumā noteikto ierobežojumu pārbaudei.

*Ja šāda izziņa netiek izsniegta*, minēto dokumentu var aizstāt ar zvērestu vai, ja zvēresta došanu attiecīgās valsts normatīvie akti neparedz, - ar paša pretendenta apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas valstī;

* + 1. *(tikai Latvijas Republikā reģistrētam pretendentam un, ja piedāvājumu neparaksta uzņēmuma likumiskais pārstāvis)* dokuments, kas apliecina sarunu procedūras piedāvājumu parakstījušās personas tiesības pārstāvēt pretendentu, ja piedāvājumu neparaksta pretendenta likumiskais pārstāvis.
  1. **Pasūtītājam iesniedzamo dokumentu derīguma termiņš:**
     1. pretendenta izslēgšanas gadījumu neattiecināmību apliecinošās izziņas un citus dokumentus, kurus izsniedz Latvijas Republikas kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izziņas – ne agrāk kā sešus mēnešus pirms iesniegšanas dienas, ja vien izziņas vai dokumenta izdevējs nav norādījis īsāku tā derīguma termiņu;
     2. komisija, izmantojot publiski pieejamās datu bāzes un publiski pieejamo informāciju var pārbaudīt un pārliecināties par pretendenta (Latvijas Republikā reģistrēta uzņēmuma) faktisko situāciju uz pieprasījuma brīdi - vai uz tiem neattiecas obligātie pretendentu izslēgšanas nosacījumi;
     3. komisija ir tiesīga jebkurā brīdī pieprasīt no pretendenta iesniegt kompetentu institūciju izsniegtus aktuālus dokumentus, kas apliecina, ka uz pretendentu neattiecas obligātie pretendentu izslēgšanas nosacījumi, īpaši gadījumos, ja minēto informāciju nav iespējams pārbaudīt publiski pieejamās datu bāzēs.
     4. ārvalsts pretendentam, lai izpildītu nolikumā minētās prasības attiecībā uz dokumentu iesniegšanu, ir tiesības iesniegt ekvivalentus dokumentus 1.8.10. punktā norādītajiem, kas izdoti saskaņā ar tā reģistrācijas valsts attiecīgajiem likumiem vai praksi, kas vistuvāk atbilst Latvijas Republikas attiecīgajiem dokumentiem un kas apliecina, ka uz to neattiecas izslēgšanas noteikumi atbilstoši nolikuma 3.1. punktam.
  2. **Sarunu procedūras dokumentu izsniegšana un informācijas sniegšana:**
     1. **pasūtītājs nodrošina brīvu un tiešu elektronisku pieeju iepirkuma dokumentiem un visiem papildus nepieciešamajiem dokumentiem**, tai skaitā iepirkuma līguma projektam, pasūtītāja tīmekļvietnē [*www.ldz.lv*](http://www.ldz.lv) sadaļā „*Iepirkumi*” pie attiecīgā iepirkuma sludinājuma;
     2. ja pasūtītājs objektīvu iemeslu dēļ nevar nodrošināt brīvu un tiešu elektronisku pieeju iepirkuma dokumentiem un visiem papildus nepieciešamajiem dokumentiem, tai skaitā iepirkuma līguma projektam, pasūtītājs tos izsūta vai izsniedz ieinteresētajiem piegādātājiem (pretendentiem) 6 darba dienu laikā pēc attiecīga pieprasījuma saņemšanas;
     3. pasūtītājs nodrošina[[4]](#footnote-4) ieinteresētajiem piegādātājiem iespēju iepazīties uz vietas ar iepirkuma dokumentiem, sākot no iepirkuma izsludināšanas brīža VAS „Latvijas dzelzceļš” Iepirkumu birojā, Gogoļa ielā 3, Rīgā, LV-1547 (līdzi ņemot personu apliecinošu dokumentu un caurlaides noformēšanai iepriekš savlaicīgi, paziņojot konkrētu ierašanās laiku nolikuma 1.3.punktā norādītajai kontaktpersonai);
     4. **ieinteresētajam piegādātājam ir pienākums sekot līdzi pasūtītāja tīmekļvietnē** [***www.ldz.lv***](http://www.ldz.lv) **sadaļā „*Iepirkumi*” pie attiecīgā iepirkuma sludinājuma publicētajai informācijai. Pasūtītājs nav atbildīgs par to, ja ieinteresētā persona nav iepazinusies ar minēto informāciju;**
     5. ja ieinteresētais piegādātājs ir laikus (ne vēlāk kā 6 dienas pirms piedāvājuma iesniegšanas termiņa beigām) pieprasījis pasūtītājam uz nolikuma 1.3.punktā norādīto e-pasta adresi papildu informāciju (skaidrojumu) par iepirkumu, pasūtītājs to sniedz 5 darba dienu laikā pēc attiecīga pieprasījuma saņemšanas. Ja pieprasījums ir iesniegts vēlāk par norādīto termiņu, pasūtītājs izvērtē, vai atbildes sniegšanai ir nepieciešama papildus informācijas apstrāde, un, ja informācija ir ātri sagatavojama, pasūtītājs sniedz atbildi;
     6. **pasūtītājs ievieto nolikuma 1.10.5.punktā minēto informāciju tīmekļvietnē, kurā ir pieejami iepirkuma dokumenti un visi papildus nepieciešamie dokumenti, kā arī elektroniski nosūta atbildi ieinteresētajam piegādātājam, kurš uzdevis jautājumu;**
     7. iepirkuma dokumentos iekļautie fizisko personu dati tiks apstrādāti, pamatojoties uz 2016.gada 27.aprīļa Eiropas Parlamenta un Padomes Regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.daļas f) apakšpunktu. Personas datu apstrādes pārzinis ir VAS „Latvijas dzelzceļš” un SIA „LDZ CARGO”.

1. **INFORMĀCIJA PAR SARUNU PROCEDŪRAS PRIEKŠMETU**
   1. **Sarunu procedūras priekšmeta apraksts:** mašīnista modrības kontroles telemehāniskās sistēmas un tās komponenšu piegāde 2TE116 sērijas lokomotīvēm SIA „LDZ CARGO” vajadzībām saskaņā ar nolikuma ar pielikumiem prasībām.

Detalizēts sarunu procedūras priekšmeta apraksts (tai skaitā, apjomi) Tehniskajā specifikācijā (skat. nolikuma 2. pielikumu, 1.tabulu).

* 1. Piedāvājumu var iesniegt vienīgi par visu sarunu procedūras priekšmetu kopumā pilnā apjomā.
  2. **Tehniskā specifikācija:** pretendents apņemas piegādāt preci saskaņā ar Tehnisko specifikāciju (skat. nolikuma 2. pielikums). Precei jābūt jaunai, nelietotai, bez korozijas pazīmēm.
  3. **Preces piegādes būtiskākie noteikumi:**
     1. preču piegāde pilnā apjomā 3 mēnešu laikā no iepirkuma līguma noslēgšanas dienas, 3 darba dienas iepriekš saskaņojot ar Pircēju precīzu piegādes laiku;
     2. preču piegādes vieta: SIA “LDZ CARGO” struktūrvienība: Daugavpils reģionālais centrs, Daugavpils lokomotīvju ekspluatācijas nodaļa - 2.Preču iela 30, Daugavpils, LV-5403, Latvija;
     3. preces dokumentācija: kopā ar piegādājamo preci pircēja pārstāvim jāiesniedz preces kvalitāti apliecinošus dokumentus – oriģinālus (ražotāja atbilstības sertifikāts, ražotāja izdotas preces pases, kvalitātes sertifikāti, piegādātāja atbilstības deklarācija), piegādātās preces apzīmējumiem un marķējumiem jāatbilst piedāvājumā norādītajiem apzīmējumiem un standartiem.

Ja piegādātājs preci ir ievedis no valsts, kas nav Eiropas Ekonomikas zonas valsts, piegādātājs iesniedz pircējam apliecinātu muitas dokumenta kopiju/elektronisku izdruku. Ja piegādātājs iesniedz dokumenta kopiju, tam pēc pircēja pirmā pieprasījuma jāuzrāda dokumenta oriģināls;

* + 1. preču daudzums: saskaņā ar nolikuma Tehnisko specifikāciju;
    2. preces garantijas termiņš: 24 mēneši no preces ekspluatācijas uzsākšanas, bet ne vairāk kā 36 mēneši no preču pieņemšanas dokumentu parakstīšanas;
    3. samaksas nosacījumi: 10 darba dienu laikā no preču pieņemšanas dokumentu parakstīšanas;
    4. papildus prasības: saskaņā ar nolikuma Tehnisko specifikāciju.
  1. Pasūtītājs/Pircējs ir tiesīgs finansiālu vai citu apsvērumu dēļ palielināt vai samazināt sarunu procedūras priekšmeta apjomu un līguma kopējo summu.
  2. Pieejamie līdzekļi iepirkuma līguma izpildei: 108 000 EUR bez PVN.

1. **PRETENDENTU IZSLĒGŠANAS NOTEIKUMI, KVALIFIKĀCIJAS PRASĪBAS**
   1. **Pasūtītājs izslēdz pretendentu no turpmākās dalības sarunu procedūrā, neizskata piedāvājumu, kā arī neslēdz iepirkuma līgumu ar pretendentu, uz kuru attiecas jebkurš no šādiem gadījumiem:**
      1. ir pasludināts pretendenta maksātnespējas process, apturēta pretendenta saimnieciskā darbība vai pretendents tiek likvidēts;
      2. ir konstatēts, ka pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 euro;
      3. pretendents, tā darbinieks vai pretendenta piedāvājumā norādītā persona ir konsultējusi vai citādi bijusi iesaistīta iepirkuma dokumentu sagatavošanā;
      4. pretendents ir sniedzis nepatiesu informāciju tā kvalifikācijas novērtēšanai vai vispār nav sniedzis pieprasīto informāciju;
      5. uz pretendenta norādīto personu attiecināmi 3.1.1.-3.1.4. minētie nosacījumi;
      6. *(pretendentam, kuram būtu piešķiramas līguma slēgšanas tiesības un / vai norādītajai personai)* ir konstatēts, ka uz pretendentu, kuram būtu piešķiramas līguma slēgšanas tiesības, ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kas kavētu līguma izpildi.
   2. **Kvalifikācijas prasības:**
      1. pretendents ir reģistrēts, licencēts vai sertificēts atbilstoši attiecīgās valsts normatīvo aktu prasībām;
      2. pretendents piedāvā nolikuma (tai skaitā, Tehniskās specifikācijas) prasībām atbilstošu preci;
      3. pretendents ir tiesīgs veikt sarunu procedūras priekšmetā noteikto preču piegādi, ko apliecina attiecīgās preces ražotājs vai autorizēts vairumtirgotājs;
      4. pretendents iesniedz nolikuma prasībām atbilstošu piedāvājuma nodrošinājumu;
      5. pretendents pēdējo 3 darbības gadu laikā ir sekmīgi veicis vismaz 1 sarunu procedūras priekšmetam līdzvērtīgu (pēc satura un apjoma) preču piegādi;
      6. pretendenta gada finanšu vidējais apgrozījums pēdējos 3 finanšu atskaites gados no ikgadējā Valsts ieņēmumu dienestam iesniegtā peļņas vai zaudējumu pārskata vai atbilstoši saimnieciskās darbības periodam, ja pretendents darbojas īsāku laika periodu nekā 3 gadi (*ārvalsts pretendentam* – no atbilstoši tā valsts praksei pārbaudīta un apstiprināta gada finanšu pārskata) ir vismaz 2 reizes lielāks par pretendenta piedāvājumā piedāvāto līgumcenu;
      7. pasūtītājam ir tiesības noraidīt pretendenta piedāvājumu, ja pretendentam uz piedāvājumu atvēršanas dienu ir neizpildītas saistības pret pircēju, kas izriet no pircēja un pretendenta iepriekš noslēgta preču/pakalpojumu piegādes līguma, ja pircējs un pretendents nav rakstiski vienojušies par saistību izpildes termiņa pagarināšanu.
2. **PRETENDENTU PIEDĀVĀJUMU IZVĒRTĒŠANA**
   1. **Piedāvājumu izvēles kritērijs:** sarunu procedūras nolikuma prasībām atbilstošs piedāvājums ar viszemāko cenu par sarunu procedūras priekšmetu kopumā pilnā apmērā.
   2. **Piedāvājumu vērtēšanas kārtība:**
      1. komisija, izvērtējot piedāvājumus, pārbauda piedāvājuma (tajā iekļauto dokumentu) noformējuma un satura atbilstību nolikuma prasībām, vai piedāvājumā ir iekļauti visi dokumenti atbilstoši nolikuma prasībām, pretendenta kvalifikācijas atbilstību nolikuma prasībām un pārliecinās, vai uz pretendentu neattiecas nolikuma 3.1. punktā minētie izslēgšanas gadījumi.

Ja pretendents vai pretendenta piedāvājums neatbilst kādām no minētajām prasībām, komisija lemj par pretendenta piedāvājuma noraidīšanu un pretendenta izslēgšanu no turpmākās dalības sarunu procedūrā.

Ja piedāvājumā ir pieļauta noformējuma prasību neatbilstība (tai skaitā, dokumentācija nav noformēta atbilstoši nolikuma un tā pielikumos noteiktajai dokumentu saturiskajai struktūrai), komisija vērtē to būtiskumu un lemj par piedāvājuma noraidīšanas pamatotību.

Ja ar piedāvājuma dokumentiem nav iesniegts atbilstošs piedāvājuma nodrošinājums, iepirkuma komisija noraida pretendenta piedāvājumu un izslēdz pretendentu no turpmākās dalības sarunu procedūrā.

Komisija ir tiesīga pretendentu kvalifikācijas un piedāvājumu atbilstības pārbaudi veikt tikai pretendentam, kuram būtu piešķiramas iepirkuma līguma slēgšanas tiesības saskaņā ar piedāvājumu vērtēšanas kritēriju;

* + 1. pēc nolikuma 4.2.1. punktā minētās pārbaudes komisija izvērtē pretendenta piedāvājuma atbilstību nolikuma tehniskajām prasībām. Ja piedāvājums neatbilst minētajām prasībām, komisija lemj par pretendenta piedāvājuma noraidīšanu un pretendenta izslēgšanu no turpmākās dalības sarunas procedūrā;
    2. komisija pārbauda, vai piedāvājumā nav aritmētisku kļūdu. Ja komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu komisija paziņo pretendentam, kura pieļautās kļūdas labotas. Vērtējot finanšu piedāvājumu, komisija ņem vērā labojumus;
    3. pasūtītājs var prasīt, lai pretendents vai kompetenta institūcija precizē vai izskaidro piedāvājuma dokumentus, kas iesniegti atbilstoši nolikumā izvirzītajām kvalifikācijas prasībām, kā arī piedāvājumu vērtēšanas gaitā pieprasīt, lai tiek izskaidrota piedāvājumā iekļautā informācija;
    4. ja pretendentu piedāvājumi pircējam nav izdevīgi, komisija ir tiesīga pirms lēmuma par sarunu procedūras rezultātiem pieņemšanas piedāvāt visiem pretendentiem, kas iesnieguši nolikuma prasībām atbilstošus piedāvājumus, samazināt piedāvājuma cenu;
    5. pirms lēmuma pieņemšanas par iepirkuma līguma slēgšanas tiesību piešķiršanu, tiek veikta pārbaude attiecībā uz pretendentu (kā arī pretendenta piesaistīto personu, ja attiecināms), kuram būtu piešķiramas līguma slēgšanas tiesības saskaņā ar Starptautisko un Latvijas Republikas nacionālo sankciju likumu.

1. **SARUNAS AR PRETENDENTIEM, IZLOZE**
   1. Sarunas *(ja nepieciešams)* var tikt rīkotas pēc piedāvājumu pārbaudes vai piedāvājumu pārbaudes gaitā atklātā[[5]](#footnote-5) vai slēgtā sēdē, ja:
      1. komisijai nepieciešami pretendentu piedāvājumu precizējumi un/vai skaidrojumi;
      2. nepieciešams vienoties par iespējamām izmaiņām sarunu procedūras priekšmetā;
      3. nepieciešams vienoties par līguma projekta (nolikuma 5.pielikums) būtiskiem noteikumiem, piemēram: izpildes termiņos, tehniskajos noteikumos;
      4. nepieciešams vienoties par pircējam iespējami izdevīgāku preces cenu un samaksas noteikumiem;
   2. Gadījumā, ja divi vai vairāk pretendenti ir iesnieguši piedāvājumus ar vienādām zemākajām cenām, uzvarētāja noteikšanai komisija veiks izlozi.
   3. Sarunas un izloze tiks protokolētas.
   4. *(ja nepieciešams)* var tikt noteiktas atkārtotas piedāvājumu un/vai Finanšu piedāvājumu iesniegšanas. Šādā gadījumā atkārtoti iesniegto piedāvājumu atvēršana ir atklāta[[6]](#footnote-6).
2. **lēmuma pieņemšana**
   1. Pēc piedāvājumu pārbaudes komisija izvēlas uzvarētāju, uz kuru nav attiecināmi nolikumā minētie izslēgšanas gadījumi, un kurš iesniedzis sarunu procedūras priekšmetam atbilstošu piedāvājumu ar viszemāko cenu par sarunu procedūras priekšmeta kopumā pilnā apjomā.
   2. Ja sarunu procedūrā nav iesniegti piedāvājumi vai, ja iesniegtie piedāvājumi neatbilst sarunu procedūras dokumentos noteiktajām prasībām, komisija pieņem lēmumu izbeigt vai pārtraukt sarunu procedūru.
   3. Komisija ir tiesīga jebkurā brīdī izbeigt vai pārtraukt sarunu procedūru, ja tam ir objektīvs pamatojums.
   4. Ja sarunu procedūrā iesniegts viens piedāvājums, komisija lemj, vai tas atbilst nolikuma prasībām, vai tas ir izdevīgs un vai attiecīgo pretendentu var atzīt par uzvarētāju sarunu procedūrā.
   5. Pēc piedāvājuma pārbaudes *(un sarunām, ja nepieciešams)* komisija pieņem lēmumu par sarunu procedūras rezultātiem, tai skaitā, sarunu procedūras izbeigšanu / pārtraukšanu.
   6. Pircēja valdes galīgā lēmuma par sarunu procedūras rezultātu un līguma noslēgšanu pieņemšana iekšējos normatīvajos aktos noteiktajā kārtībā ir pamats līguma noslēgšanai ar sarunu procedūras uzvarētāju (atbilstoši nolikuma 5. pielikumam).
3. **SARUNU PROCEDŪRAS REZULTĀTU PAZIŅOŠANA UN IEPIRKUMA LĪGUMA NOSLĒGŠANA, līguma Nodrošinājuma nosacījumi**
   1. Pircējs 5 darba dienu laikā pēc lēmuma pieņemšanas rakstiski informē visus pretendentus par sarunu procedūras rezultātiem. Gadījumā, ja sarunu procedūra tika izbeigta vai pārtraukta, pircējs vienlaikus informē visus pretendentus par visiem iemesliem, kuru dēļ sarunu procedūra tika izbeigta vai pārtraukta.
   2. Sarunu procedūras uzvarētājs 5 darba dienu laikā no paziņojuma saņemšanas par sarunu procedūras rezultātiem ierodas pie pircēja noslēgt līgumu. Ja sarunu procedūras uzvarētājs atsakās slēgt iepirkuma līgumu, komisija pieņem lēmumu slēgt līgumu ar nākamo pretendentu, kurš piedāvājis viszemāko cenu un uz kuru nav attiecināmi nolikumā minētie izslēgšanas gadījumi, vai pārtraukt sarunu procedūru, neizvēloties nevienu piedāvājumu. Ja pieņemts lēmums slēgt līgumu ar nākamo pretendentu, kurš piedāvājis viszemāko cenu, bet tas atsakās līgumu slēgt, komisija pieņem lēmumu pārtraukt sarunu procedūru, neizvēloties nevienu piedāvājumu. Galīgo lēmumu arī šajā gadījumā pieņem saskaņā ar nolikuma 6.6. punktu.
   3. Pēc iepirkuma līguma noslēgšanas izraudzītais pretendents 10 darba dienu laikā iesniedz pircējam līguma nodrošinājumu 2% apmērā no līgumcenas bez PVN kredītiestādes garantijas veidā vai kā naudas iemaksu pircēja kontā, vai apdrošināšanas sabiedrības izsniegtas apdrošināšanas polises veidā (sīkāk līguma nodrošinājumu nosacījumus skat. arī nolikuma 5. pielikuma 3. sadaļā un formu 4. pielikumā):
      1. iesniegtajam līguma nodrošinājumam jāgarantē, ka nodrošinājuma devējs, ņemot vērā starp pircēju un izraudzīto pretendentu noslēgto iepirkuma līgumu, nodrošina ar garantiju izraudzītā pretendenta saistības pret pircēju, kādas tam var rasties, neizpildot iepirkuma līguma noteikumus. Valūta, kādā nodrošinājuma devējs izmaksā līguma nodrošinājumu, ir EUR;
      2. iesniegtajam līguma nodrošinājumam jāgarantē, ka nodrošinājuma devējs samaksās pircējam (vai pircējs ieturēs) jebkuras pieprasītās summas samaksu noteiktās garantijas summas robežās pēc pircēja pirmā rakstiskā pieprasījuma, kurā paziņots, ka izraudzītais pretendents nav izpildījis līguma saistības, neprasot pircējam papildus pamatot savu prasību;
      3. līguma nodrošinājumam jābūt spēkā līdz līguma saistību pilnīgai izpildei un vēl vismaz 30 kalendārās dienas.

**Pielikumā:**

1. pielikums - Pieteikums dalībai sarunu procedūrā /forma/ uz 2 lpp.;

2. pielikums – Tehniskā specifikācija (piedāvājuma specifikācija (forma)) uz 2 lpp.;

3. pielikums – Piedāvājuma nodrošinājums /forma/ uz 1 lpp.;

4. pielikums – Līguma nodrošinājums /forma/ uz 1 lpp.;

5. pielikums – Iepirkuma līguma projekts uz 7 lpp.

Iepirkuma komisijas priekšsēdētāja,

VAS “Latvijas dzelzceļš”

Iepirkumu biroja vadītāja D.Smilktena

L.Popova 67234920

**1. pielikums**

VAS “Latvijas dzelzceļš” sarunu procedūras ar publikāciju

„Mašīnista modrības kontroles telemehāniskās sistēmas un tās komponenšu piegāde

2TE116 sērijas lokomotīvēm SIA „LDZ CARGO” vajadzībām” nolikumam

[*uz* *pretendenta uzņēmuma veidlapas*]

20\_\_.gada “\_\_\_.”\_\_\_\_\_\_\_\_\_ Nr.\_\_\_\_\_\_\_\_\_\_\_\_\_\_\_\_\_\_\_\_

**PIETEIKUMS**

DALĪBAI SARUNU PROCEDŪRĀ AR PUBLIKĀCIJU

**„Mašīnista modrības kontroles telemehāniskās sistēmas un tās komponenšu piegāde 2TE116 sērijas lokomotīvēm SIA „LDZ CARGO” vajadzībām”**

/forma/

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_, reģ.Nr.\_\_\_\_\_\_\_\_\_\_\_\_\_\_\_\_\_\_\_\_, tā \_\_\_\_\_\_\_\_\_\_\_\_\_ personā,

(Pretendenta nosaukums) (vadītāja vai pilnvarotās personas vārds, uzvārds, amats)

ar šī pieteikuma iesniegšanu:

1. apliecina savu dalību VAS “Latvijas dzelzceļš” organizētajā sarunu procedūrā ar publikāciju „ Mašīnista modrības kontroles telemehāniskās sistēmas un tās komponenšu piegāde 2TE116 sērijas lokomotīvēm SIA „LDZ CARGO” vajadzībām” (turpmāk – “sarunu procedūra”);
2. piedāvā piegādāt SIA “LDZ CARGO” (turpmāk – pircējs) sarunu procedūras nolikuma, t.sk. Tehniskās specifikācijas prasībām atbilstošas preces noteiktajos termiņos par šādu cenu:

***Finanšu piedāvājums***

|  |  |  |  |  |
| --- | --- | --- | --- | --- |
| **Daļas /**  **pozīcijas**  **Nr.** | **Preces nosaukums** | **Daudzums, mērvienība**  **(gab./kompl.)** | **Cena par vienību EUR (bez PVN)** | **Summa**  **EUR**  **(bez PVN)** |
| … |  |  |  |  |

**Piedāvājuma kopējā summa EUR (bez PVN): ….**

1. piedāvā preces garantijas termiņu 24 mēneši no preces ekspluatācijas uzsākšanas, bet ne vairāk kā 36 mēneši no preču pieņemšanas dokumentu parakstīšanas;
2. piedāvā samaksas termiņu: 10 darba dienas no preces pieņemšanas dokumenta parakstīšanas dienas;
3. apliecina, ka sarunu procedūras nolikums ir skaidrs un saprotams, iebildumu un pretenziju nav un līguma slēgšanas tiesību piešķiršanas gadījumā apņemas pildīt visus sarunu procedūras nolikuma noteikumus, kā arī slēgt līgumu atbilstoši sarunu procedūras nolikumam pievienotajam līguma projektam;
4. apliecina, ka neatbilst nevienam no sarunu procedūras nolikuma 3.1.punktā minētajiem pretendentu izslēgšanas gadījumiem;
5. apliecina, ka ir informēts, ka, izpildoties kādam no sarunu procedūras nolikuma 3.1.punktā minētajiem pretendentu izslēgšanas gadījumiem piedāvājuma derīguma termiņa laikā, pretendenta piedāvājums var tikt noraidīts vai līguma slēgšanas tiesību piešķiršanas gadījumā pircējs (SIA “LDZ CARGO”) var atteikties slēgt iepirkuma līgumu;
6. atzīst sava piedāvājuma derīguma termiņu ne mazāk kā 100 dienas no piedāvājuma atvēršanas dienas;
7. apliecina, ka ir tiesīgs veikt preces piegādi un garantē, ka prece tiks piegādāta saskaņā ar piedāvājumu un sarunu procedūras Tehnisko specifikāciju (sarunu procedūras nolikuma 2. pielikums), tā būs jauna un nebūs iepriekš lietota vai atjaunota un būs brīva no visa veida apgrūtinājumiem;
8. apliecina, ka piedāvājuma cenā ir iekļautas pilnīgi visas pretendenta izmaksas, kas saistītas ar preces izgatavošanu, piegādi, transportēšanas, pārkraušanas, izkraušanas, personāla un administratīvās izmaksas, t.sk. izmaksas par preces ražotāja atļaujas saņemšanu pircēja pārstāvjiem (nodrošina pārdevējs) uzstādīšanai un apkopei, dabas resursu un muitas nodokļi, kurus pārdevējs apņemas nomaksāt un arī citas iespējamās izmaksas, saskaņā ar Latvijas Republikas normatīvajiem aktiem un tml. Apzinās, ka piedāvājuma cenā neiekļautās izmaksas līguma izpildes laikā netiks kompensētas. Piedāvātā cena līguma izpildes laikā būs nemainīga arī valūtas kursa, cenu inflācijas un citu preču un pakalpojumu izmaksas ietekmējošu faktoru izmaiņu gadījumos. Apliecina, ka ar preci komplektā tiks iesniegti preču kvalitāti apliecinoši dokumenti – oriģināli (ražotāja atbilstības sertifikāts, ražotāja izdotas preces pases, kvalitātes sertifikāti, piegādātāja atbilstības deklarācija), piegādātās preces apzīmējumiem un marķējumiem atbildīs piedāvājumā norādītajiem apzīmējumiem un standartiem;
9. apliecina, ka līguma nodrošinājuma nosacījumi ir skaidri un 10 darba dienu laikā pēc līguma noslēgšanas pircējam tiks iesniegts sarunu procedūras nolikuma prasībām atbilstoši noformēts līguma nodrošinājums 2% apmērā no līguma summas (bez PVN);
10. apliecinu, ka pretendents, tā darbinieks (*ja attiecināms -* vai pretendenta piedāvājumā norādītā persona) nav konsultējusi vai citādi bijusi iesaistīta šī iepirkuma dokumentu sagatavošanā;
11. apliecina, ka ir iepazinies ar “Latvijas dzelzceļš” koncerna mājas lapā *www.ldz.lv* publicētajiem “Latvijas dzelzceļš” koncerna sadarbības partneru biznesa ētikas pamatprincipiem, atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki;
12. garantē, ka visas sniegtās ziņas ir patiesas.

Pretendenta adrese, bankas rekvizīti, tālruņa (faksa) numuri, e-pasta adrese, pretendenta vadītāja vai pilnvarotās personas amats, vārds un uzvārds, paraksts

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. pielikums**

VAS “Latvijas dzelzceļš” sarunu procedūras ar publikāciju

„ Mašīnista modrības kontroles telemehāniskās sistēmas un tās komponenšu piegāde

2TE116 sērijas lokomotīvēm SIA „LDZ CARGO” vajadzībām” nolikumam

**TEHNISKĀ SPECIFIKĀCIJA**

|  |  |  |  |  |
| --- | --- | --- | --- | --- |
| **№**  **p.k.**  (daļa, pozīcija) | **Preces nosaukums** | **Apzīmējums** | **Daudzums** | **Piezīmes** |
| **1.** | **2TE116 sērijas dīzeļlokomotīves (divsekciju, divkabīnes izpildījums)**  **MMKTS sistēmas aprīkojums** | | | |
| 1.1. | MMKTS sistēma  (ТСКБМ) | НКРМ.424313.003-01 | 6 kompl. | UNIKAM (УНИКАМ)  izpildījumā |
| Tajā skaitā 2TE116 sērijas dīzeļlokomotīves (divsekciju, divkabīnes izpildījums) MMKTS sistēmas komplekta komponentes (vai to analogi): | | | | |
| 1.1.1. | MMKTS sistēmas bloks  (ТСКБМ-K) | НКРМ.466539.003 | 6 gab. |  |
| 1.1.2. | MMKTS sistēmas bloks  (ТСКБМ-П) | НКРМ.464333.001-01 | 6 gab. |  |
| 1.1.3. | MMKTS sistēmas bloks  (ТСКБМ-И) | НКРМ.464383.001 | 6 gab. |  |
| 1.1.4. | MMKTS sistēmas aproce  (ТСКБМ-Н) | НКРМ.464213.028-01 | 6 gab. | Ar barošanas elementiem |
| 1.1.5. | Montāžas daļu komplekts |  | 6 kompl. | Ar vadiem, pārslēdzējiem  un tml. |
| **2.** | **Papildus prasības MMKTS sistēmai un tās komponentēm** | | | |
| 2.1. | MMKTS sistēmai ir jābūt saderīgai ar spēkā esošo 16.03.2021. apstiprināto Tehnisko Projektu,[[7]](#footnote-7) **“Dīzeļlokomotīvju 2TE-116 ar ALSN un MMKTI sistēmu un datu reģistrācijas kompleksu KPD-3PA aprīkošana ar mašīnista modrības kontroles telemehānisko sistēnu (MMKTS)”** | | | |
| 2.2. | Iesniegt MMKTS sistēmas ražotāja dokumentāciju (ekspluatācijas un apkopes instrukcijas, pārbaudes metodikas, metroloģijas apliecinājumus, formulārus, pases, sertifikātus, atbilstības deklarācijas, iepakojuma lapas un tml.); | | | |
| 2.3. | Nodrošināt MMKTS sistēmas komplektu saderību un sistēmas darbību ar 2TE116 sērijas lokomotīves elektronisko КПД-3ПA tipa ātrummērītāju, paredzot MMKTS sistēmas stāvokļa reģistrēšanu КПД-3ПA tipa ātrummērītāju atmiņas kartēs; | | | |
| 2.4. | Nodrošināt pircēja personāla apmācību un ar ražotāja nepieciešamām atļaujām veikt MMKTS sistēmas un tās komponenšu uzstādīšanu, regulēšanu, pārbaudi, apkopi vai remontu. | | | |

***(1.tabula)***

**PIEDĀVĀJUMA SPECIFIKĀCIJA**

**(*FORMA)***

|  |  |  |  |  |  |
| --- | --- | --- | --- | --- | --- |
| **Daļas /**  **Pozīcijas**  **Nr.** | **Preces nosaukums** | **Preces tehniskais raksturojums (rasējuma nr., izmēri, u.c.), Tehniskajā specifikācijā norādītais izpildījuma apzīmējums ar piezīmēm** | **Ražotāja nosaukums, rasējuma numurs, ražotāja vēstule (norādīt piedāvājuma lapaspusi, kurā šis dokuments atrodas),**  **ražotāja dokuments, kas apliecina atbilstību tehniskajai specifikācijai (norādīt piedāvājuma lapaspusi, kurā šis dokuments atrodas)** | **Mērv.** | **Daudz.** |
|  |  |  |  |  |  |
| … |  |  |  |  |  |

***(2.tabula)***

**INFORMĀCIJA PAR PĒDĒJO 3 DARBĪBAS GADU LAIKĀ PRETENDENTA SEKMĪGI IZPILDĪTU LĪDZĪGU LĪGUMU**

**(nolikuma 1.8.8., 3.2.5. punkta prasības izpildei):**

|  |  |  |  |  |  |
| --- | --- | --- | --- | --- | --- |
| NPK | Preces nosaukums | Piegādes apjoms EUR,  summa bez PVN | Preču saņēmējs | | Pasūtījuma izpildes laiks  (no.. līdz..) |
| Juridiskās personas nosaukums | Kontaktpersonas vārds, uzvārds, amats, tālrunis |
| 1. |  |  |  |  |  |

***(3.tabula)***

**INFORMĀCIJA PAR FINANŠU APGROZĪJUMU**

**(nolikuma 1.8.9., 3.2.6. punkta prasības izpildei)[[8]](#footnote-8):**

|  |  |  |  |
| --- | --- | --- | --- |
|  | Apgrozījums (*EUR*, bez PVN) | |  |
| 2018. gadā | | 2019. gadā | 2020. gadā |
|  | |  |  |

***(4.tabula)***

|  |
| --- |
| Vadītāja vai pilnvarotās personas paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Vadītāja vai pilnvarotās personas vārds, uzvārds, amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_  z.v. |

**3. pielikums**

VAS “Latvijas dzelzceļš” sarunu procedūras ar publikāciju

„ Mašīnista modrības kontroles telemehāniskās sistēmas un tās komponenšu piegāde

2TE116 sērijas lokomotīvēm SIA „LDZ CARGO” vajadzībām” nolikumam

**PIEDĀVĀJUMA NODROŠINĀJUMS**

*forma*

**Piedāvājuma nodrošinājums (galvojums) Nr. \_\_\_\_\_\_**

Rīgā, Datums: \_\_\_\_\_\_\_\_\_\_\_\_

|  |  |
| --- | --- |
| **Kredītiestāde:** | … |

Kredītiestāde/ juridiskā adrese …

Vienotais reģistrācijas numurs …

Bankas iestādes rekvizīti …

Bankas kods …

Norēķinu konta numurs …

|  |  |
| --- | --- |
| **Pircējs:** | SIA “LDZ CARGO” |

Pircēja juridiskā adrese Dzirnavu iela 147 k-1, Rīga, LV-1050, Latvija

Vienotais reģistrācijas numurs 40003788421

|  |  |
| --- | --- |
| **Pretendents:** | … |

Adrese …

Vienotais reģistrācijas numurs …

Ievērojot to, ka Pretendents iesniedz savu piedāvājumu sarunu procedūrai ar publikāciju „Mašīnista modrības kontroles telemehāniskās sistēmas un tās komponenšu piegāde 2TE116 sērijas lokomotīvēm SIA „LDZ CARGO” vajadzībām”, Kredītiestāde apņemas nodrošināt ar Kredītiestādes galvojumu Pretendenta saistības pret Pircēju, kādas var rasties, Pretendentam neizpildot sarunu procedūras ar publikāciju nolikuma noteikumus.

|  |
| --- |
| *EUR*….. (summa ar vārdiem) |

Šis galvojums izsniegts par summu: EUR \_\_\_\_\_

|  |
| --- |
| **Kredītiestādes galvojuma nosacījumi:**  1. Kredītiestāde apņemas samaksāt Pircējam augstāk minēto summu pēc Pircēja pirmā rakstiskā pieprasījuma, neprasot Pircējam pamatot savu prasību, ar noteikumu, ka savā pieprasījumā Pircējs norāda, ka viņa pieprasītā summa attiecas uz vienu vai vairāku sekojošu NOSACĪJUMU spēkā stāšanos:  1.1. Pretendents atsauc savu piedāvājumu, kamēr ir spēkā piedāvājuma nodrošinājums;  1.2. Pretendents, kura piedāvājums izraudzīts saskaņā ar piedāvājuma izvēles kritēriju, Pircēja noteiktajā termiņā nav iesniedzis tam iepirkuma procedūras dokumentos un iepirkuma līgumā paredzēto līguma nodrošinājumu;  1.3. Pretendents, kura piedāvājums izraudzīts saskaņā ar piedāvājumu izvēles kritēriju, neparaksta iepirkuma līgumu Pircēja noteiktajā termiņā. |
|  |

|  |
| --- |
| \_\_\_\_\_\_\_/aizpilda, saskaņā ar sarunu procedūras nolikuma prasībām/\_\_\_\_\_\_\_\_\_\_\_\_\_ |

Galvojums ir spēkā:

*/kredītiestādes paraksttiesīgās personas paraksts un atšifrējums/*

**4. pielikums**

VAS “Latvijas dzelzceļš” sarunu procedūras ar publikāciju

„Mašīnista modrības kontroles telemehāniskās sistēmas un tās komponenšu piegāde

2TE116 sērijas lokomotīvēm SIA „LDZ CARGO” vajadzībām” nolikumam

**LĪGUMA NODROŠINĀJUMS**

*forma*

**Līguma nodrošinājums (galvojums) Nr. \_\_\_\_\_\_**

<*Izdošanas vieta:*> \_\_\_\_\_\_\_\_ <*Datums*:> \_\_\_\_\_\_\_\_\_\_\_\_

|  |  |
| --- | --- |
| **Kredītiestāde:** | <*Kredītiestādes nosaukums>* |

Kredītiestādes juridiskā adrese: …

Vienotais reģistrācijas numurs: …

Kredītiestādes iestādes rekvizīti: …

Kods: …

Norēķinu konta numurs …

|  |  |
| --- | --- |
| **Pircējs:** | SIA “LDZ CARGO” |

Pircēja juridiskā adrese: Dzirnavu iela 147 k-1, Rīga, LV-1050, Latvija

Vienotais reģistrācijas numurs: 40003788421

|  |  |
| --- | --- |
| **Piegādātājs:** | …. |

Piegādātāja juridiskā adrese: …

<*ja atšķiras:>* Piegādātāja faktiskā adrese: …

Piegādātāja vienotais reģistrācijas numurs …

Atsaucoties uz 20\_\_.gada \_\_.\_\_\_\_\_\_\_\_ Līgumu Nr.\_\_\_ (turpmāk – Līgums), kas noslēgts starp Pircēju un Piegādātāju, Kredītiestāde apņemas nodrošināt ar Līguma nodrošinājumu (galvojumu) Piegādātāja saistības pret Pircēju, kādas var rasties, Piegādātājam neizpildot Līguma noteikumus.

|  |  |  |
| --- | --- | --- |
| Šis Galvojums izsniegts par iespējamo summu: EUR \_\_\_\_ |  | EUR.. (summa ar vārdiem) |

|  |
| --- |
| **Galvojuma nosacījumi:**  1. Kredītiestāde apņemas bez iebildumiem un nosacījumiem samaksāt Pircējam jebkuras pieprasītās summas samaksu augstāk noteiktās summas robežās pēc Pircēja pirmā rakstiskā pieprasījuma, kurā paziņots, ka Piegādātājs nav izpildījis Līguma saistības, neprasot Pircējam pamatot savu prasību.  2. Jebkura Līgumadaļa var tikt labota, Pircējam un Piegādātājam savstarpēji vienojoties, kredītiestādei par to neziņojot, ar noteikumu, ka ar šogalvojumu noteiktā summa netiek palielināta un galvojuma termiņš netiek pagarināts. |

|  |
| --- |
| Līdz Līguma nosacījumu pilnīgai izpildei un vēl vismaz 30 (trīsdesmit) kalendārās dienas, un izbeidzas pilnībā, ja līdz šim datumam Kredītiestāde nav saņēmusi pircēja pieprasījumu par piegādātāja nenokārtotām saistībām. |

Galvojums ir spēkā līdz:

*/kredītiestādes paraksttiesīgās personas paraksts un atšifrējums/*

**5. pielikums**

VAS “Latvijas dzelzceļš” sarunu procedūras ar publikāciju

„ Mašīnista modrības kontroles telemehāniskās sistēmas un tās komponenšu piegāde

2TE116 sērijas lokomotīvēm SIA „LDZ CARGO” vajadzībām” nolikumam

**PROJEKTS**

**Līgums Nr.\_\_\_\_\_\_\_\_**

Rīgā, 2021.gada”\_\_\_”\_\_\_\_\_\_\_\_

**Sabiedrība ar ierobežotu atbildību “LDZ CARGO”**, vienotais reģistrācijas Nr.40003788421, turpmāk - Pircējs, kuru pamatojoties uz statūtiem pārstāv valdes priekšsēdētāja S.Berga, no vienas puses, un

**\_\_\_\_\_\_\_\_\_\_\_“\_\_\_\_\_\_\_\_\_\_\_\_”**, turpmāk - Pārdevējs, \_\_\_\_\_\_\_\_\_\_\_\_\_\_\_ personā, kurš darbojas uz \_\_\_\_\_\_\_\_\_\_ pamata, no otras puses,

turpmāk Pircējs un Pārdevējs kopā sauktas - puses un atsevišķi arī - puse, ņemot vērā sarunu procedūras ar publikāciju “Mašīnista modrības kontroles telemehāniskās sistēmas un tās komponenšu piegāde 2TE116 sērijas lokomotīvēm SIA „LDZ CARGO” vajadzībām” (turpmāk- sarunu procedūra) nolikumu, rezultātus, kas apstiprināti ar Pircēja \_\_\_.\_\_.2021. valdes lēmumu Nr.\_\_\_\_\_\_ noslēdza šo līgumu par sekojošo:

1. **LĪGUMA PRIEKŠMETS**

1.1.Pārdevējs apņemas piegādāt Pircējam **mašīnista modrības kontroles telemehānisko sistēmu 2TE116 sērijas lokomotīvēm**, turpmāk – Prece, atbilstoši Pārdevēja \_\_\_.\_\_\_.2021. piedāvājumam Nr.\_\_\_\_\_\_\_\_\_\_, tai skaitā, pievienotajai Tehniskajai specifikācijai (līguma 1.pielikums).

1.2. Preces daudzums un kvalitāte ir noteikti Tehniskajā specifikācijā (līguma 1.pielikums):

1.3. Preces piegādes vieta: 2.Preču iela 30, Daugavpilī, LV-5403, Latvija.

1.4. Preces piegādes termiņš: 3 (trīs) mēneši no līguma stāšanās spēkā dienas.

1. **PRECES CENA, LĪGUMA SUMMA UN NORĒĶINU KĀRTĪBA**

2.1. Līguma summa ir noteikta atbilstoši Pārdevēja \_\_\_.\_\_\_.2021. finanšu piedāvājumam Nr.\_\_\_\_\_\_\_\_\_ sarunu procedūrā. Līguma summa bez PVN ir EUR \_\_\_\_\_\_\_\_\_\_ (\_\_\_\_\_\_\_\_\_\_\_\_ eiro), PVN likme \_\_\_\_%. Līguma kopējā summa ir EUR \_\_\_\_\_\_\_\_\_\_\_\_ (\_\_\_\_\_\_\_\_\_\_\_\_ eiro), t.sk. PVN (\_\_\_\_\_\_\_\_\_ eiro). Detalizēts finanšu aprēķins līguma 2.pielikumā.

2.2. Līguma kopējā summā ir iekļautas visas Pārdevēja ar Preces piegādi, t.sk. transportēšanas, pārkraušanas, izkraušanas, personāla un administratīvās izmaksas, pievienotās vērtības, dabas resursu un muitas nodokļi, kurus Pārdevējs apņemas nomaksāt un arī citas iespējamās izmaksas, saskaņā ar Latvijas Republikas normatīvajiem aktiem.

2.3. Gadījumā, ja šī līguma darbības laikā tiek mainīta pievienotās vērtības nodokļa likme, Pircējam ir pienākums maksāt pievienotās vērtības nodokli, pamatojoties uz likumdošanā noteiktajām izmaiņām, sākot ar tās grozījumu brīdi.

2.4. Pircējs samaksā Pārdevējam par Preci, pamatojoties uz pavadzīmi par Preces piegādi Līguma 1.3.punktā norādītā Preces piegādes vietā. Preces apmaksai pavadzīmē Pārdevējs norāda Pircēja Preces saņēmēja vietas rekvizītus, saskaņā ar Līguma 10.sadaļu.

2.5. Pircējs pārskaita pavadzīmē norādīto summu 10 (desmit) darba dienu laikā no pavadzīmes parakstīšanas datuma.

1. **LĪGUMA IZPILDES NODROŠINĀJUMS**

3.1. Pārdevējs apņemas 10 (desmit) darba dienu laikā no līguma spēkā stāšanās brīža iesniegt Pircējam līguma izpildes nodrošinājumu 2% (divu procentu) apmērā no šī līguma summas kredītiestādes izsniegtas garantijas vai apdrošināšanas sabiedrības izsniegtas apdrošināšanas polises veidā, vai kā naudas summas iemaksu Pircēja bankas kontā: SIA “LDZ CARGO” LV08RIKO0000082999854, Luminor Bank AS Latvijas filiāle, SWIFT kods: RIKOLV2X, maksājuma mērķī norādot: “*Līguma (norāda Pircēja piešķirto reģistrācijas datumu un Nr) izpildes nodrošinājums „* *Mašīnista modrības kontroles telemehāniskās sistēmas un tās komponenšu piegāde 2TE116 sērijas lokomotīvēm SIA „LDZ CARGO” vajadzībām”,* saskaņā ar sarunu procedūras nolikuma prasībām.

3.2. Pircējs ir tiesīgs saņemt līguma izpildes nodrošinājumu jebkurā no sekojošiem gadījumiem:

3.2.1. pilnā apmērā – ja līgums tiek lauzts saskaņā ar līguma 9.2. punktu (neatkarīgi no zaudējumu esamības);

3.2.2.pilnā apmērā – ja Pārdevējs atsakās no savu saistību izpildes (neatkarīgi no zaudējumu esamības);

3.2.3.Pārdevējam aprēķināto līgumsodu segšanai – līgumsodu summas apmērā;

3.2.4. Pircēja zaudējumu, kas radušies šajā līgumā noteikto Pārdevēja saistību neizpildes rezultātā, atlīdzināšanai – zaudējumu summas apmērā, pamatojoties zaudējumu apliecinošiem dokumentiem.

3.3. Ja Pircējs ir saņēmis līguma izpildes nodrošinājumu saskaņā ar līguma 3.2.punktu, tad Pārdevēja pienākums ir atlīdzināt Pircējam zaudējumus tādā apmērā, kas pārsniedz līguma izpildes nodrošinājuma summu.

3.4.Ja Pārdevējs neiesniedz līguma izpildes nodrošinājumu 3.1.punktā noteiktajā kārtībā, tad Pircējs ir tiesīgs pilnā apmērā saņemt Pārdevēja iesniegto sarunu procedūras piedāvājuma nodrošinājumu. Piedāvājuma nodrošinājuma saņemšanai ir soda sankcijas raksturs un tā neatbrīvo Pārdevēju no līguma izpildes un līguma izpildes nodrošinājuma iesniegšanas pienākuma.

3.5. Ja līguma izpildes nodrošinājums ir iesniegts ar kredītiestādes garantijas vai apdrošināšanas sabiedrības apdrošināšanas polisi, Pircējs atdod Pārdevējam nodrošinājuma veidlapu 5 (piecu) darba dienu laikā pēc līguma izpildes nodrošinājuma derīguma termiņa beigām.

3.7. Līguma izpildes nodrošinājumam jābūt spēkā līdz Pārdevēja līguma saistību pilnīgai izpildei un vēl vismaz 30 (trīsdesmit) kalendārās dienas.

1. **PRECES PIEGĀDE UN PIEŅEMŠANA**

4.1. Pārdevējs saskaņo ar Pircēju Preces piegādes datumu un laiku ne vēlāk kā 3 (trīs) darba dienas iepriekš.

4.2. Pārdevējs nodrošina Preces izkraušanu Pircēja pārstāvja norādītajā vietā.

4.3. Pārdevējs kopā ar Preci iesniedz Pircēja pārstāvim rūpnīcas - izgatavotājas dokumentu oriģinālus (tehniskie projekti, sertifikāti, tehniskās pases, iepakojuma lapas un tml.), kas apliecina, ka Prece ir jauna un atbilst noteiktām tehniskām prasībām.

4.4. Ja Pārdevējs Preci ir ievedis no valsts, kas nav Eiropas Ekonomikas zonas valsts, Pārdevējs iesniedz Pircējam apliecinātu muitas dokumenta kopiju/elektronisku izdruku. Ja Pārdevējs iesniedz dokumenta kopiju, tam pēc Pircēja pirmā pieprasījuma jāuzrāda dokumenta oriģināls.

4.5. Pārdevējs nodod Pircējam Preci pēc pavadzīmes, kuru no Pircēja puse paraksta SIA “LDZ CARGO” \_\_\_\_\_\_, bet viņa prombūtnes laikā - SIA “LDZ CARGO” \_\_\_\_\_\_\_.

4.6. Pircēja pārstāvis pieņem Preci pēc skaita, vizuāli apskatot Preces iepakojuma saglabātību. Ja Preces pieņemšanas laikā konstatē Preces vai tās kvalitātes neatbilstību pavadzīmē vai līgumā norādītājam, vai ir bojāts Preces iepakojums, viņš ir tiesīgs atteikties parakstīt pavadzīmi.

4.7. Nepilnīga Preces piegāde nav uzskatāma par Preces piegādi saskaņā ar šī līguma noteikumiem.

4.8. Pārdevējam ir pienākums pavadzīmē papildus norādīt Preces bruto un neto svaru, kā arī iepakojuma veidu (metāls, papīrs, koks vai cits).

4.9. Pircējs pārbauda Preces kvalitāti brīdī, kad Prece tiks uzstādīta uz 2TE116 sērijas lokomotīves. Preces kvalitātes pārbaude notiek šī līguma 5.sadaļā noteiktajā kārtībā.

1. **PUŠU SAISTĪBAS**

5.1. Pārdevējam ir pienākums:

5.1.1. sakomplektēt Preces komplektus atbilstoši līguma 1.pielikumam (Tehniskā specifikācija), pievienojot Preces tehnisko dokumentāciju, kurā norādīts katras Preces komplektā ietilpstošās detaļas ražotājs (nosaukums un ražotāja artikuls/numurs);

5.1.2. nodot Preci Pircējam pēc pavadzīmes Preces piegādes vietā pušu saskaņotā datumā un laikā.

5.2. Pircējam ir pienākums:

5.2.1. pieņemt Preci pēc pavadzīmes Preces piegādes vietā;

5.2.2. norēķināties ar Pārdevēju līguma 2.sadaļā noteiktajā kārtībā un apmērā.

5.3. Puses apliecina, ka tās ir informētas, ka vienas Puses iesniegtos personas datus, ja tas nepieciešams Līguma saistību izpildei, drīkst apstrādāt tikai saskaņā ar līguma priekšmetu, līgumā noteiktajā apjomā, uz līguma darbības termiņu un tikai saskaņā ar spēkā esošo tiesību aktu prasībām. Puses apņemas iznīcināt otras puses iesniegtos personas datus, tiklīdz izbeidzas nepieciešamība tos apstrādāt.

5.4. Puses apņemas nodrošināt spēkā esošajiem tiesību aktiem atbilstošu aizsardzības līmeni otras puses iesniegtajiem personas datiem. Puses apņemas nenodot tālāk trešajām personām otras puses iesniegtos personas datus. Ja saskaņā ar spēkā esošajiem tiesību aktiem pusēm var rasties šāds pienākums, tās pirms personas datu nodošanas informē par to otru pusi, ja vien to neaizliedz spēkā esošie tiesību akti.

5.5. Katra no pusēm patstāvīgi ir atbildīga datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta puses atbildība, Pusei jāapmierina trešo personu prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi un jāatlīdzina ar tiesas spriedumu piespriestās zaudējumu summas.

1. **PRECES KVALITĀTE UN GARANTIJAS**

6.1. Pārdevējs garantē Preces kvalitāti atbilstoši līguma 1.1.punkta un 4.3.punktā minētiem dokumentiem.

6.2. Precei tiek noteikts garantijas termiņš – 24 (divdesmit četri) mēneši no Preces ekspluatācijas uzsākšanas, bet ne vairāk par 36 (trīsdesmit seši) mēnešiem no pavadzīmes parakstīšanas dienas.

6.3. Ja Preces uzstādīšanas laikā Pircējs konstatē Preces kvalitātes neatbilstību un/vai trūkumus, Pircējs nosūta Pārdevējam uz Pārdevēja norādīto faksa numuru, e-pastu vai pasta adresi uzaicinājumus veikt Preces apskati, norādot Preces kvalitātes neatbilstību un/vai trūkumus, to veidu un apmēru, paredzot, ka Pārdevēja ierašanās termiņš nevar būt īsāks par 5 (piecām) darba dienām.

6.4. Ja Pārdevēja pārstāvis neierodas Pircēja noteiktajā termiņā veikt Preces apskati, atbilstoši līguma 6.3.punkta kārtībā nosūtītajam Pircēja uzaicinājumam, Pircējs vienpusēji sastāda aktu par Preces kvalitātes neatbilstību un/vai trūkumiem, un uzskatāms, ka Pārdevējs piekrīt minētajam aktam.

6.5. Ja Pārdevēja pārstāvis ir ieradies un nepiekrīt Preces kvalitātes neatbilstībai un/vai trūkumiem, Pircējs neatbilstošo Preci nosūta neatkarīgas ekspertīzes veikšanai, kuras atzinums ir saistošs Pārdevējam.

6.6. Ja ekspertīzes slēdziens apstiprina Preces kvalitātes neatbilstību un/vai trūkumus, Pārdevējam ir pienākums atmaksāt Pircējam izdevumus, kas saistīti ar ekspertīzes veikšanu un Preces nogādāšanu ekspertīzei.

6.7. Ja Preces garantijas termiņa laikā ir konstatēta Preces kvalitātes neatbilstība un/vai trūkumi, Pārdevējam ir pienākums pēc Pircēja pieprasījuma saņemšanas, Pircēja noteiktā termiņā, kas nevar būt īsāks par 20 (divdesmit) kalendārajām dienām no pieprasījuma nosūtīšanas dienas, pēc Pircēja izvēles bez papildus samaksas apmainīt neatbilstošas kvalitātes Preci pret kvalitatīvu Preci, bez papildus samaksas novērst Preces trūkumus vai atmaksāt Pircējam neatbilstošās kvalitātes Preces cenu.

1. **PUŠU ATBILDĪBA**

7.1. Gadījumos, kad Pārdevējs neievēro šajā līgumā noteiktos Preces piegādes termiņus, Pircējs ir tiesīgs pieprasīt no Pārdevēja līgumsodu 0,05% (nulle komats nulle piecu procentu) apmērā no nepiegādātās Preces summas par katru saistību izpildes nokavēto dienu. Līgumsoda apmērs nevar pārsniegt 10% (desmit procentus) no kopējās līguma summas.

7.2. Gadījumos, kad Pircējs neievēro šajā līgumā noteiktos līgumsummas samaksas termiņus, Pārdevējs ir tiesīgs pieprasīt no Pircēja līgumsodu 0,05% (nulle komats nulle piecu procentu) apmērā no savlaicīgi neapmaksātās summas parkatru saistību izpildes nokavēto dienu. Līgumsoda apmērs par attiecīgās saistības neizpildi nevar pārsniegt 10% (desmit procentus) no līguma kopējās summas.

7.3. Līgumsoda samaksa neatbrīvo puses no zaudējumu segšanas un līguma izpildes pienākuma.

7.4 Puses tiek atbrīvotas no atbildības par pilnīgu vai daļēju līgumsaistību neizpildīšanu, kura izceļas nepārvaramas varas apstākļu (force majeure) ietekmes dēļ, kurus puses nevarēja paredzēt un novērst, un kurus pusēm nevajadzēja paredzēt un novērst. Šādu apstākļu esība un to negatīvā ietekme uz līguma saistību izpildi ir jāpierāda tai pusei, kura uz šiem apstākļiem ir atsaukusies.

Puse, kas nevar izpildīt savas saistības sakarā ar nepārvaramas varas apstākļiem, nekavējoties, bet ne vēlāk kā trīs dienu laikā no brīža, kad tai kļuva zināms vai bija jāzina par šo apstākļu iestāšanos, paziņo rakstveida par to otrai Pusei. Ja viena Puse nav paziņojusi otrai Pusei par nepārvaramas varas apstākļu iestāšanos, vai paziņo nesavlaicīgi, tad tā zaudē tiesības atsaukties uz šo apstākli turpmāk.

Pēc paziņojuma saņemšanas un gadījumā, ja otra Puse piekrīt, ka paziņojumā aprakstītie apstākļi ir nepārvaramas varas apstākļi, Puses vienojas par rīcību šo apstākļu pārvarēšanai vai to seku samazināšanai.

* 1. Puses nenes atbildību viena pret otru par saistību izpildes nokavējumu, ja puse ir rīkojusies ar atbilstošu profesionālo rūpību un tādēļ nav vainojama par saistību izpildes nokavējumu COVID-19 vīrusa izplatības vai ar tā ierobežošanu saistīto pasākumu dēļ. COVID-19 vīrusa ietekmētajai pusei ir pienākums nekavējoties informēt par saistību izpildes nokavējuma apstākļiem. COVID-19 vīrusa ietekmētajai pusei ir pienākums pēc otras puses pieprasījuma pierādīt paziņojumā norādītos apstākļus, tajā skaitā to, ka saistību izpildes nokavējuma cēlonis ir COVID-19 vīruss un ka tā ir rīkojusies ar atbilstošu profesionālo rūpību, lai novērstu saistību izpildes nokavējumu.

1. **PUŠU BIZNESA ĒTIKAS PAMATPRINCIPI**

8.1. Pārdevējs, parakstot līgumu, apliecina, ka ir iepazinies ar “Latvijas dzelzceļš” koncerna mājas lapā www.ldz.lv publicētajiem “Latvijas dzelzceļš” koncerna sadarbības partneru biznesa ētikas pamatprincipiem, atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki un ar līguma izpildi saistītie apakšuzņēmēji (ja tādi piesaistīti).

8.2. Pārdevējam ir pienākums nekavējoties informēt VAS “Latvijas dzelzceļš” izmantojot ziņošanas iespējas koncerna mājas lapā www.ldz.lv, ja identificēta situācija, kad pārkāpts kāds no “Latvijas dzelzceļš” koncerna sadarbības partneru biznesa ētikas pamatprincipiem, kā arī informēt par pasākumiem, kas tiek veikti, lai situāciju atrisinātu un novērstu tās atkārtošanos nākotnē. Gadījumā, ja šāda informācija netiek sniegta, bet kļūst zināms, ka Pircējs ir pārkāpis kādu no “Latvijas dzelzceļš” koncerna sadarbības partneru biznesa ētikas pamatprincipiem, tiks izvērtēta turpmākā sadarbība ar Pārdevēju likumā noteiktajā kārtībā un apjomā.

8.3. Ja Pārdevēja rīcībā līguma izpildes ietvaros nonāk informācija vai pamatotas aizdomas, ka “Latvijas dzelzceļš” koncerna uzņēmuma darbinieks personiski vai ar starpnieku pieprasa, pieņem, piedāvā jebkāda veida materiālās vērtības, mantiska vai citāda rakstura labumus jebkādām personām ar nolūku panākt noteiktu prettiesisku lēmumu pieņemšanu, gūt prettiesiskus labumus vai priekšrocības vai sasniegt citu savtīgu mērķi personiskās, VAS “Latvijas dzelzceļš” vai jebkādu citu personu interesēs, Pārdevējam ir pienākums par to nekavējoties informēt “Latvijas dzelzceļš” koncerna valdošā uzņēmuma Krāpšanas novēršanas daļu, izmantojot ziņošanas iespējas koncerna mājas lapā www.ldz.lv. Paziņojumā jābūt iekļautai informācijai, faktiem vai materiāliem, kas ticami norāda uz minētajām darbībām vai sniedz pamatotu iemeslu aizdomām par šādām darbībām. VAS “Latvijas dzelzceļš” garantē, ka informācija tiks vispusīgi un objektīvi izvērtēta un pret ziņotāju, kā arī viņa pārstāvēto uzņēmumu un citiem tā darbiniekiem netiks vērstas nepamatotas negatīvas sekas vai darbības.

1. **CITI NOTEIKUMI**

9.1. Nevienai no pusēm nav tiesību ar šo līgumu saistītas tiesības un pienākumus trešajai pusei bez otras līgumslēdzējas puses rakstiskas piekrišanas.

9.2.Pircējs var vienpusēji izbeigt līgumu (pilnīgi vai daļēji) jebkurā no sekojošiem gadījumiem:

9.2.1. ja Pārdevējs nevar nodrošināt Preces piegādi par līgumā noteikto Preces cenu;

9.2.2. ja piegādātās Preces kvalitāte neatbilst standartam, tehniskajiem noteikumiem un/vai šī līguma nosacījumiem;

9.2.3. ja netiek ievēroti Preces piegādes termiņi;

9.2.4. ja Pārdevējs neiesniedz līguma 5.1.1. punktā minēto Preces dokumentāciju;

9.2.5. ja Pārdevējs līgumā noteiktajā kārtībā neiesniedz līguma izpildes nodrošinājumu;

9.2.6. ja līgumu nav iespējams izpildīt tādēļ, ka līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

9.3. Ja līgums tiek izbeigts saskaņā ar līguma 9.2.punkta noteikumiem, Pircējs nosūta par to rakstisku paziņojumu pa pastu Pārdevējam. Līgums tiek uzskatīts par izbeigtu Pircēja noteiktajā termiņā, kas nevar būt īsāks par 7 dienām no vēstules nosūtīšanas dienas.

9.4. Šī līguma noteikumi, kā arī informācija, kas saistīta ar pušu sadarbību pusēm nonākusi šī līguma izpildes rezultātā, uzskatāma par pušu komercnoslēpumu, un tā bez iepriekšējas rakstiskas otrās Puses piekrišanas nav izpaužams trešajām personām šī līguma darbības laikā un pēc tam. Šis pienākums neattiecas uz (1) informāciju, kura ir publiski pieejama un (2) informāciju, kas atklājama attiecīgām valsts institūcijām saskaņā ar spēkā esošajiem normatīvajiem aktiem, ja tā tiek sniegta šīm institūcijām. Saņemto Pircēja komercnoslēpumu saturošo informāciju Pārdevējs apņemas izmantot vienīgi šī līguma ietvaros noteikto saistību izpildes nodrošināšanai, ievērojot Pircēja komercintereses un šo konfidencialitātes pienākumus.

9.5. Visus strīdus un domstarpības, kas var rasties no šī līguma vai sakarā ar šo līgumu, risina, pusēm vienojoties. Ja puses nepanāk šādu vienošanos, strīdu nodod izskatīšanai Latvijas Republikas tiesai pēc piekritības. No līguma izrietošās saistības apspriežamas saskaņā ar Latvijas Republikas normatīvajiem aktiem.

9.6. Puses vienojas, ka jebkurš paziņojums, pieprasījums vai cita informācija un komunikācija, kas sniedzama vai pieprasāma vai atļauta saskaņā ar šo līgumu, iesniedzami rakstveidā un tiks uzskatīti par iesniegtiem:

9.6.1. ja tie ir iesniegti personīgi vai tos ir piegādājis kurjers vai piegādes pakalpojumu sniedzējs – faktiskās piegādes dienā, ko apliecina otras puses apstiprinājums par dokumenta saņemšanu;

9.6.2. ja tie ir nosūtīti ar ierakstītu sūtījumu uz otras puses adresi, kas norādīta līguma rekvizītos – septītajā dienā pēc pasta iestādes zīmogā norādītā datuma par ierakstītas sūtījuma pieņemšanu;

9.6.3. ja nosūtīti pa faksu uz otras puses faksa numuru, kas norādīts līguma rekvizītos, un ir faksa aparāta apstiprinājums par sūtījuma piegādāšanu – tajā dienā, kad tie ir nosūtīti;

9.6.4. ja nosūtīti pa e-pastu uz otras puses e-pasta adresi, kas norādīta līguma rekvizītos – dienā, kad otra puse ir apstiprinājusi saņemšanu ar atbildes e-pastu (otras puses e-pasta sistēmas atbilde „e-pasts ir izlasīts” šim mērķim nav pietiekama).

Visos gadījumos, ja dokumenti ir iesniegti dienā, kas nav darba diena vai pēc parastā darba laika, tos uzskata par saņemtiem nākošajā darba dienā.

9.7. Līgums var tikt grozīts vai papildināts, pusēm savstarpēji rakstiski vienojoties. Nekādas mutiskas diskusijas un norunas līguma darbības laikā netiek uzskatītas par līguma noteikumiem. Līguma jebkuras izmaiņas vai papildinājumi stājas spēkā tikai tad, kad tās noformē rakstiski ar papildus vienošanos un abas puses to paraksta. Vienošanās kļūst par līguma neatņemamu sastāvdaļu.

9.8. Līgums stājās spēkā no tā abpusējas parakstīšanas brīža un ir spēkā līdz pušu līguma saistību pilnīgai izpildei.

9.9. Līgums sastādīts latviešu valodā, divos eksemplāros ar vienādu juridisku spēku, katrai pusei pa vienam eksemplāram. Līguma parakstīšanas brīdī līgumam ir viens pielikums - Tehniskā specifikācija.

9.10. Puses ir izlasījušas šo līgumu, saprot to un piekrīt tā noteikumiem, ko apstiprina ar saviem parakstiem.

1. **PUŠU REKVIZĪTI UN PARAKSTI**

10.1. Pircējs: SIA “LDZ CARGO”, reģ.Nr. 40003788421, juridiskā adrese: Dzirnavu iela 147 k-1, Rīga, LV-1050, konta Nr. LV08RIKO0000082999854, Luminor Bank AS Latvijas filiāle, e-pasta adrese: cargo@ldz.lv, tālr. 67234208.

10.2. Pārdevējs:……………………………………………………………………

Pircēja vārdā: Pārdevēja vārdā:

\_\_\_\_\_\_\_\_\_\_\_\_\_\_\_\_\_/S.Berga/ \_\_\_\_\_\_\_\_\_\_\_\_\_\_\_\_/………………. /

\_\_\_\_līguma Nr.\_\_\_\_\_1.pielikums

**TEHNISKĀ SPECIFIKĀCIJA**

…(informācija atbilstoši sarunu procedūras nolikuma 2.pielikumam un sarunu procedūras uzvarētāja tehniskajam piedāvājumam)

Pircēja vārdā: Pārdevēja vārdā:

\_\_\_\_\_\_\_\_\_\_\_\_\_\_\_\_\_/S.Berga/ \_\_\_\_\_\_\_\_\_\_\_\_\_\_\_\_/………………. /

\_\_\_\_līguma Nr.\_\_\_\_\_2.pielikums

**FINANŠU APRĒĶINS**

… (informācija atbilstoši sarunu procedūras uzvarētāja tehniskajam piedāvājumam)

Pircēja vārdā: Pārdevēja vārdā:

\_\_\_\_\_\_\_\_\_\_\_\_\_\_\_\_\_/S.Berga/ \_\_\_\_\_\_\_\_\_\_\_\_\_\_\_\_/………………. /

1. Covid-19 vīrusa novēršanas pasākumu ietvaros, ievērojot valsts kompetento institūciju rekomendācijas sanitāri epidemioloģiskās situācijas stabilitātes nodrošināšanai, lai ierobežotu slimības izplatību, minimizētu iespējamo koronvīrusa transportēšanu un inficēšanos, sarunu procedūras piedāvājumu atvēršanas sanāksme nav atklāta – piegādātāju pārstāvji tajā nepiedalās. Ņemot vērā, ka saskaņā ar nolikuma 4.2.5./ 5.1.4. punktu komisija ir tiesīga pirms lēmuma par sarunu procedūras rezultātu pieņemšanas piedāvāt visiem pretendentiem, kas iesnieguši nolikuma prasībām atbilstošus piedāvājumus, samazināt piedāvājuma cenu, informācija par piedāvājumu atvēršanā fiksētajām cenām un piedāvājumus iesniegušajiem piegādātājiem pēc pieprasījuma (adresēts: liene.popova@ldz.lv) tiks nosūtīta tiks nosūtīta iespējami ātri, bet ne vēlāk kā kopā ar sarunu procedūras rezultātu paziņošanu (sk. arī papildus nolikuma 7.1.punktu).  [↑](#footnote-ref-1)
2. Iesniedzamajam dokumentam jāsatur ziņas:

   - par pretendenta tiesībām piegādāt piedāvājumā norādīto Tehniskās specifikācijas prasībām atbilstošu preci norādītajā apjomā un termiņā atbilstoši nolikumam;

   - pārbaudāma kontaktinformācija par preces ražotāju (vēstules sagatavotāja vārds, uzvārds, kontakttālrunis, e-pasta adrese, ražotāja mājas lapas adrese). [↑](#footnote-ref-2)
3. ārvalsts pretendentam, lai izpildītu nolikumā minētās prasības attiecībā uz dokumentu iesniegšanu, skat. nolikuma 1.9.4.p. [↑](#footnote-ref-3)
4. ievērojot valsts kompetento institūciju rekomendācijas, lai ierobežotu vīrusa Covid-19 izplatību, minimizētu iespējamo transportēšanu un inficēšanos, līdz nākamajam paziņojumam šis nolikuma noteikums **netiek piemērots** [↑](#footnote-ref-4)
5. ievērojot valsts kompetento institūciju rekomendācijas, lai ierobežotu vīrusa Covid-19 izplatību, minimizētu iespējamo transportēšanu un inficēšanos, līdz nākamajam paziņojumam šis nolikuma noteikums attiecībā uz publiskām iepirkuma komisijas sēdēm netiek piemērots [↑](#footnote-ref-5)
6. skat.iepriekšējo piezīmi – arī atkārtotas piedāvājumu un/vai Finanšu piedāvājumu atvēršanas sanāksmes nav atklātas – piegādātāju pārstāvji tajā nepiedalās. Ņemot vērā, ka saskaņā ar nolikuma 4.2.5.punktu komisija ir tiesīga pirms lēmuma par sarunu procedūras rezultātu pieņemšanas piedāvāt visiem pretendentiem, kas iesnieguši nolikuma prasībām atbilstošus piedāvājumus, samazināt piedāvājuma cenu, informācija par atkārtoto piedāvājumu un/vai Finanšu piedāvājumu atvēršanā fiksētajām cenām un atkārtoto piedāvājumu un/vai Finanšu piedāvājumu iesniegušajiem piegādātājiem pēc pieprasījuma (adresēts: liene.popova@ldz.lv) tiks nosūtīta iespējami ātri, bet ne vēlāk kā kopā ar sarunu procedūras rezultātu paziņošanu [↑](#footnote-ref-6)
7. Skat.papildus informāciju pie nolikuma [↑](#footnote-ref-7)
8. Pretendenti, kuri darbojas īsāku laika periodu nekā 3 gadi, norāda informāciju atbilstoši saimnieciskās darbības periodam. [↑](#footnote-ref-8)